
117/2026. (III.25.) határozata

a Móri Városvédő és Szépítő Egyesület 2025. évi önkormányzati támogatására vonatkozó visszafizetési kötelezettség tárgyában

1. Mór Városi Önkormányzat Képviselő-testülete a civil szervezetek pályázati és eseti önkormányzati támogatásáról szóló 21/2015. (VI.3.) önkormányzati rendelet 10. §-a és a 2025. április 3. napján, valamint a 2025. szeptember 5. napján kötött támogatási szerződések alapján kötelezi a Móri Városvédő és Szépítő Egyesület (székhely: 8060 Mór, Lovarda utca 3.) támogatott szervezetet, hogy a támogatási összeget (180.000 Ft) a képviselő-testületi határozat kézhezvételétől számított 15 napon belül a támogató 11600006-00000000-76354634 számú költségvetési elszámolási számlájára fizesse vissza. A kifizetés és a visszafizetés közötti időre eső, a Polgári Törvénykönyvben meghatározott késedelmi kamatot is hozzá kell számítani.

2. A Képviselő-testület felkéri a jegyzőt, hogy a támogatás és kamata visszafizetése érdekében szükséges intézkedéseket tegye meg.

Határidő: 2026.04.02.
Felelős: jegyző(Pénzügyi Iroda)

